CELEX: 62015CN0591
Language: da
Date: 2015-11-13 00:00:00
Title: Sag C-591/15: Anmodning om præjudiciel afgørelse indgivet af High Court of Justice Queen’s Bench Division (Administrative Court) (Det Forenede Kongerige) den 13. november 2015 — The Gibraltar Betting and Gaming Association Limited mod Commissioners for Her Majesty’s Revenue and Customs og Her Majesty’s Treasury

25.1.2016   
            
            
               DA
            
            
               Den Europæiske Unions Tidende
            
            
               C 27/19
            
         Anmodning om præjudiciel afgørelse indgivet af High Court of Justice Queen’s Bench Division (Administrative Court) (Det Forenede Kongerige) den 13. november 2015 — The Gibraltar Betting and Gaming Association Limited mod Commissioners for Her Majesty’s Revenue and Customs og Her Majesty’s Treasury
   (Sag C-591/15)
   (2016/C 027/22)
   Processprog: engelsk
   
      Den forelæggende ret
   
   High Court of Justice Queen’s Bench Division (Administrative Court)
   
      Parter i hovedsagen
   
   
      Sagsøger: The Gibraltar Betting and Gaming Association Limited
   
      Sagsøgt: Commissioners for Her Majesty’s Revenue and Customs og Her Majesty’s Treasury
   
      Præjudicielle spørgsmål
   
   
               1)
            
            
               Skal Gibraltar og Det Forenede Kongerige behandles, som om de er en del af en enkelt medlemsstat i EU-retlig henseende, og finder artikel 56 TEUF derfor ikke anvendelse, undtagen for så vidt som den kan finde anvendelse på en intern foranstaltning? Eller:
               
                           1.2.
                        
                        
                           Har Gibraltar, henset til artikel 355, stk. 3, TEUF, forfatningsmæssig status som et separat område af Det Forenede Kongerige inden for EU, således at udvekslingen af tjenesteydelser mellem Gibraltar og Det Forenede Kongerige skal behandles som samhandel inden for EU i henhold til artikel 56 TEUF? Eller:
                        
                     
                           1.3.
                        
                        
                           Skal Gibraltar behandles som et tredjeland eller et tredjelandsområde med den virkning, at EU-retten kun finder anvendelse med hensyn til samhandel mellem de to under omstændigheder, hvor EU-retten har virkning mellem en medlemsstat og et tredjeland? Eller:
                        
                     
                           1.4.
                        
                        
                           Skal den konstitutionelle forbindelse mellem Gibraltar og Det Forenede Kongerige behandles på en anden måde i henhold til artikel 56 TEUF?
                        
                     
         
               2)
            
            
               Udgør nationale afgiftsforanstaltninger, der har kendetegn som dem, der findes i den nye afgiftsordning, en restriktion for retten til fri bevægelighed for tjenesteydelser i henhold til artikel 56 TEUF?
            
         
               3)
            
            
               Er de mål, som ifølge den forelæggende ret forfølges med nationale foranstaltninger (såsom den nationale afgiftsordning), i givet fald legitime mål, som kan begrunde restriktionen for retten til fri bevægelighed for tjenesteydelser i henhold til artikel 56 TEUF?